
REFERAT

privind aprobarea Planului Urbanistic de Detaliu "Etajare cladire P+1E pentru birouri, rezultând P+3E”, Str. Goethe nr. 2, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. U22007-004168/31.07.2007 privind aprobarea Planului Urbanistic de Detaliu "Etajare clădire P+1E pentru birouri, rezultând P+3E”, str. Goethe nr. 2, Timişoara;

Având în vedere prevederile Certificatului de Urbanism nr. 907/19.02.2007 prelungit la data de 19.02.2008;

Având în vedere Avizul FAVORABIL al Comisiei Tehnice de Amenajare a Teritoriului şi de Urbanism nr. 10/PV-25.02.2008;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu " Etajare cladire P+1E pentru birouri, rezultand P+3E”, Str. Goethe nr. 2, Timişoara;
Documentaţia este iniţiată de proprietarii terenului S.C. „LARIS” S.R.L. şi a fost elaborată de proiectant general S.C. ATELIERELE ARHITECH S.A., proiect nr. 12/LAR/07.

Terenul studiat în cadrul P.U.D. este situat în teritoriul administrativ al municipiului Timişoara, în zona centrala a oraşului, pe str. Goethe nr. 2. Prin P.U.G. Timişoara terenul studiat se incadrează în UTR 1, zona este alocată funcţiunilor complexe specifice (institutii publice administrative, culturale, de invatamant superior, institutii financiar – bancare, locuire, parcuri, servicii diversificate).

Zona studiată, care face obiectul acestei documentaţii, se află în zonă protejată sau de protecţie a monumentelor istorice, respectiv zone de interes deosebit pentru care s-a obtinut avizul Consiliului Judeţean Timiş nr. 73/27.06.2007 si avizul Ministerului Culturii si Cultelor nr. 345/U/12.12.2007.


Prin prezentul Planului Urbanistic de Detaliu „Etajare cladire P+1E pentru birouri, rezultand P+3E”, Str. Goethe nr. 2, Timişoara”, nu se incalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului.

Suprafaţa totală studiată în cadrul Planului Urbanistic de Detaliu " Etajare cladire P+1E pentru birouri, rezultand P+3E”, Str. Goethe nr. 2, este de 188/516 mp teren in folosinta, corpul B cladire P+1E compus din 6 incaperi la parter, 12 incaperi la etaj, cu 36.34% din p.c.i. şi este proprietatea beneficiarilor S.C. „LARIS” S.R.L. inscrisa in C.F. nr. 131671, nr. cad. 1179-1181; 1185, 1189/1, 1179-1181, 1185, 1189-1190/5, 1182, 1187-1188/2/II, teren intravilan, cu interdictie de instrainare si grevare si o ipoteca de rang I in favoarea ALPHA BANK ROMANIA S.A. Suc. Timisoara. 

Prin documentaţie se propune extinderea prin modificarea regimului de inălţime a clădirii existente. Funcţiunile propuse vor fi: la parter si la etajul I comerţ, iar la etajele superioare birouri. Accesul in clădire, atât in zona comercială cât şi în zona destinată spaţiilor pentru birouri se realizează la nivelul parterului, pe latura sud-estică.

Accesul la spaţiile exterioare de parcare aflate pe domeniul public din nord-vestul parcelei se face prin două ganguri amplasate de o parte şi de alta a accesului principal. Conform Comisiei de Circulaţie nr. TH2007-001907/03.05.2007 autorizarea executării construcţiilor va fi permisă numai in cazul asigurării din str. Piatra Craiului a unui acces auto care sa deservească clădirea propusă.

Constructiile de locuinte vor dispune de locuri de parcare, conform normativelor in vigoare, respectand derogarile permise in zona centrala. Este permisa asigurarea locurilor de parcare in cadrul parcajelor existente in zona centrala, amenajate de administratia locala. 

Spaţiile verzi sunt asigurate în proporţie de 17% din suprafaţa de teren deţinută de beneficiar.

Indicii propuşi prin prezenta documentaţie sunt:



POT maxim = 95.15%



CUT maxim = 4.26
Regim maxim de înălţime – P+3E

La eliberarea Autorizaţiei de Construire se vor respecta condiţiile impuse prin avizele eliberate de deţinătorii de reţele şi utilităţi publice, care se vor realiza pe cheltuiala beneficiarului.


Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu "Etajare cladire P+1E pentru birouri, rezultand P+3E”, Str. Goethe nr. 2, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

